Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 459/11/7712	Svidník, 29.3.2012
EEČ : 2-60-14-2012

U Z N E S E N I E

Trestná vec:	obvinený XXXXX a spol. 
Prečin:	porušovanie ochrany rastlín a živočíchov podľa § 305 odsek 1 písmeno c Trestného zákona číslo 300/2005 Zbierky zákonov v znení zákona číslo 547/2010 Zbierky zákonov

Rozhodol: 	prokurátor Okresnej prokuratúry Svidník
Rozhodnutie:
Podľa § 214 odsek 1 Trestného poriadku postupujem vec trestného stíhania obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obvodnému úradu životného prostredia v Stropkove 
Skutková veta:
že XXXXX ako konateľ spoločnosti s ručením obmedzeným Ekoprodukt Brusnica, ktorá je nájomcom poľnohospodárskych pozemkov v katastri obce XXXXX, okr. XXXXX od ich vlastníkov na základe nájomných zmlúv, v rozpore s ustanovením § 47 ods. 2, 3 zákona číslo 543/2002 Z.z. o ochrane prírody a krajiny v platnom znení bez akéhokoľvek oprávnenia, ktoré by vyplývalo z nájomných zmllúv na ústne požiadanie XXXXX začiatkom januára 2011 ústne povolil bez obmedzenia výrub drevín z poľnohospodárskych pozemkov v časti nazývanej "Za Džverník" v katastri obce XXXXX s tým, že po nachystaní dreva, pred jeho prepravou mu vydá aj písomné potvrdenie a XXXXX následne v priebehu januára 2011 v rozpore s ustanovením § 47 ods. 3 4 písm. a/ ods. 8 citovaného zákona o ochrane prírody a krajiny na pozemku druhu trvalé trávne porasty parcelného čísla 759/1 v katastri obce XXXXX vyrúbal 11 stromov hraba a Slovenskej republike, zastúpenej Obvodným úradom životného prostredia v Stropkove, tak bola spôsobená spoločenská škoda 4 009,79 eur
Právna veta:
lebo výsledky skráteného vyšetrovania poukazujú, že nejde o trestný čin, ale ide o skutok, ktorý by mohol byť priestupkom. 
Odôvodnenie:
	Uznesením povereného príslušníka PZ Obvodného oddelenia PZ v Turanoch nad Ondavou ČVS: ORP-370/TU-SK-2011 zo 17.10.2011 bolo začaté trestné stíhanie vo veci prečinu porušovania ochrany rastlín a živočíchov podľa § 305 ods. 1 písm. c/ Tr. zák. a na základe pokynu prokurátora poverený príslušník PZ uznesením ČVS: ORP-370/TU-SK-2011 z 30.12.2011 vzniesol obvinenie XXXXX pre prečin porušovania ochrany rastlín a živočíchov podľa § 305 ods. 1 písm. a/ Tr. zák. a XXXXX pre účastníctvo na prečine porušovania ochrany rastlín a živočíchov podľa § 21 ods. 1 písm. d/ § 305 ods. 1 písm. c/ Tr. zák., na tom skutkom základe ako je uvedený vo výroku tohto uznesenia. 
	Po vykonanom skrátenom vyšetrovaní mi poverený príslušník PZ 06.03..2012 predložil vyšetrovací spis s návrhom, aby vec trestného stíhania obvineného XXXXX bola podľa § 214 ods. 1 Tr. por. postúpená Obvodnému úradu životného prostredia v Stropkove a aby trestné stíhanie obvineného XXXXX bolo podľa § 215 ods. 1 písm. b/ Tr. por. zastavené. 
	Po preskúmaní vyšetrovacieho spisu som však zistil, že výsledky skráteného vyšetrovania preukazujú, že nejde o prečin porušovania ochrany rastlín a živočíchov podľa § 305 ods. 1 písm. c/ Tr. zák. resp. o účastníctvo na tomto prečine formou pomoci podľa § 21 ods. 1 písm. d/ § 305 ods. 1 písm. c/ Tr. zák. ale že ide o skutok, ktorý by mohol byť priestupkom. 
	Pre naplnenie zákonných znakov skutkovej podstaty prečinu porušovania ochrany rastlín a živočíchov podľa § 305 ods. 1 písm. c/ Tr. zák. sa okrem iného vyžaduje výrub stromov vo väčšom rozsahu.
	V zmysle § 125 ods. 1 Tr. zák. škodou väčšou sa rozumie suma dosahujúca najmenej desať násobok sumy 266,-eur, pričom toto hľadisko sa použije rovnako na určenie rozsahu činu. 
	Podľa pôvodného vyčíslenia spoločenskej hodnoty vyrúbaných drevín Obvodným úradom životného prostredia v Stropkove bola táto hodnota 4 009,79 eur. 
	Zo záverov odborného vyjadrenia znalca odboru lesníctvo odvetvie odhad hodnoty lesov okrem iného vyplynulo, že v rámci zisťovania zdravotného stavu vyrúbaných stromov bolo zistené, že jednotlivé pne boli obhorené následkom požiaru pravdepodobne vzniknutého pri vypaľovaní okolitého trávneho porastu, pričom aj pri skúmaní porastu v okolí vyrúbaných stromov bol zistený výskyt suchých konárov, keď niektoé stromy mali vyschnutých asii 50% vetiev. Teda vyrúbané stromy boli pred ich výrubom poškodené požiarom, následkom čoho by došlo k ich úhynu vyschnutím a hnilobou. 
	Podľa následného vyčíslenia spoločenskej hodnoty vyrúbaných stromov, zohľadňujúceho vyššie uvedené závery odborného vyjadrenia, bola táto hodnota vyčíslená na 2 581,15 eur. 
	Vzhľadom na uvedené bolo preto potrebné rozhodnúť tak, ako to je uvedené vo výroku tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anatolij Derco
prokurátor